Kiihtelyksen kyläyhdistys ry

Tiedote 18.2.2021 / Matti Väistö

**KIIHTELYKSEN KYLÄYHDISTYKSEN**

**JOHDOSSA JATKAA EEVI VÄISTÖ**

Kiihtelyksen kyläyhdistyksen 10-vuotisjuhlakokous valitsi **Eevi Väistön** jatkamaan puheenjohtajana. Yhdistyksen varapuheenjohtaja sen sijaan vaihtuu, kun perustajajäsen ja alusta asti varapuheenjohtajana toiminut **Martti Mustonen** siirtyi hallitustyöskentelystä aktiivisen jäsenen tehtäviin.

Vuosikokous kiitteli ja muisti Martti Mustosta pitkästä ja ansiokkaasta rupeamasta kotikylän ja sen asukkaiden hyväksi. Toimintansa aikana kyläyhdistys ja Martti Mustonen on ollut aktiivisesti mukana monissa koko Kiihtelysvaaran pitäjän kehittämishankkeissa. Näistä mittavin oli yhteiskunnallisen yrityksen perustaminen ja Vaahterpihasssa toteutettu kehittämis- ja kokeiluhanke.

Yhdistyksen kymmenvuotisnäyttely on helmikuun ajan palvelupisteen eli Kiihtelyspirtin tiloissa. Koronatilanteen salliessa juhlavuoden isompia tapahtumia toteutetaan kesä- ja syyskaudella. Suunnitelmissa on muun muassa yhteistapahtuma 20-vuotiaan Kiihtelysvaaran energiaosuuskunnan ja 65-vuotiaan MTK-Kiihtelysvaaran kanssa elokuun viimeisenä lauantaina.

Vuosikokoukseen osallistui kehittämispäällikkö Timo Reko MSL:n Pohjois-Karjalan aluetoimistosta. Kokouksessa pohdittiin yhteistyötä ja ajankohtaisia hankkeita MSL:n kanssa. Timo Reko toimi vuosikokouksen puheenjohtajana ja **Matti Väistö** sihteerinä.

Vuosikokous valitsi hallitukseen uusina jäseninä **Janne Raassinan** ja Matti Väistön. Puheenjohtaja Eevi Väistön lisäksi hallituksessa jatkavat **Sinikka Haaranen**, **Irma Juvonen**, **Jorma Könönen**, **Aira Niemenmaa** ja **Hannu Vepsäläinen**.